We're the Millers
We're the Millers () je američka kriminalistička filmska komedija snimljena 2013. godine u režiji Rawsona Marshalla Thurbera. Protagonist, čiji lik tumači Jason Sudeikis, je sitni diler koga njegov narkobos (čiji lik tumači Ed Helms) natjera da prokrijumčari vrijedni tovar marihuane iz Meksika u SAD. Radnja prikazuje kako on, kako bi što lakše skinuo sumnju policije i graničara sa sebe, angažira nekoliko svojih poznanika - striptizetu, odbjeglu tinejdžerku sa ulice i zbunjenog susjeda - da glume njegovu "normalnu" i pristojnu porodicu. We're the Millers je imao uglavnom loše kritike, ali je istovremeno doživio i priličan komercijalni uspjeh.

U Hrvatskoj je prikazan pod naslovom Obitelj Miller.

Uloge 
 Jason Sudeikis ... David Clark / David Miller, narkodiler koji stvara "Millerove".
 Jennifer Aniston ... Sarah "Rose" O'Reilly / Sarah Miller, sredovječna striptizeta koju David angažira da glumi njegovu suprugu.
 Emma Roberts ... Casey Matthis / Casey Miller, odbjegla tinejdžerica i ulična kriminalka koju David angažira da mu glumi kćer.
 Will Poulter ... Kenny Rossmore / Kenny Miller, Davidov 18-godišnji susjed koji glumi njegovog sina.
 Ed Helms ... Brad Gurdlinger, narkobos koji angažira Davida da prokrijumčari marihuanu iz Meksika u SAD.
 Nick Offerman ... Don Fitzgerald, agent DEA koji se sprijatelji sa Millerovima.
 Kathryn Hahn ... Edith Fitzgerald, Donova supruga.
 Molly Quinn ... Melissa Fitzgerald, tinejdžerka i kćer Dona i Edie.
 Tomer Sisley ... Pablo Chacon, meksički narkobos i glavni negativac.
 Matthew Willig ... One-Eye, Pablov pomoćnik.
 Luis Guzmán ... meksički policajac koji traži mito od Millerovih.
 Thomas Lennon ... Rick Nathanson, bivši Davidov cimer sa koledža.
 Mark L. Young ... Scottie P., radnik u lunaparku koji se sprijatelji sa Casey.
 Ken Marino ... Todd, ljigavi vlasnik striptiz kluba gdje je radila Rose.
 Laura-Leigh ... Kymberly/Boner Garage, jedna od striptizeti i Roseina kolegica.

Izvori

Vanjske veze 
 
 
 
 
 

Američki filmovi
Filmske komedije
Kriminalistički filmovi
Filmovi ceste
Authority control 2